Nyeste Skilderie af Kiøbenhavn, 1829-09-12
Jndenlandske Efterretninger. Skolevæsenet ved Holmens Menighed har i den senere Tid faaet en betydelig Forbedring. Drengeskolerne i Nyeboder har til Locale hele Gaasegaden, som er indlukt med Port og Plankeværk ved begge Ender. Paa en indelukt Plads ere Apparater til gymnastiske Øvelser opstillede, og et Huus bygt, hvor Øvelserne kunne holdes om Vinteren. Ligeledes ere gymnastiske Apparater opstillede i Skolegaarden. Lærerne boe paa Skolen, og have hver 3 Værelser og andre Beqvemmeligheder; der ere 4 Overlærere og to Underlærere. Disse sidste have 300 Rbd. aarlig Løn, 2 Favne Brænde og fri Bolig. De første have 400 Rbd. og det øvrige. Der er desuden et Dreier-Værksted, hvor Drengene lære at gjøre det Arbeide, der hører nærmest til Skibsbrug, og ligeledes et Skomagerværksted. 230 Drenge, som ere i Tjenesten, undervises i denne Skole. Skoleværelserne ere i anden Etage, meget lyse, da der er Vinduer paa begge Sider og Loftet er hvælvet, med Ventilatorer, saa der stedse er god Luft. J hver Classe er kun 40 Drenge. Paa Skolen, boer den Inspectionshavende Officier, for nærværende Tid Hr. Commandeur Flensborg, desuden en Tøihuuslieutenant, en Fyrværker, og 1 Sergeant. Med disse Skoler er forenet Skolen for de af Søe-Etatens Drenge, som ikke ere i Tjenesten. Den er tæt ved i Svanegaden; her ere tre Classer, af hvilke i er for den indbyrdes Underviisning. Desuden er der, da alle skolepligtige Børn et her kunne finde Plads, oprettet en Aftenskole i Gaasegadens Lokale, hvori Lærerne ved Dag skolen undervise. Lærerne ved Svanegadens Skole boe og i Skolelocalet, og have samme Løn og Emolumenter, som de ved Skolen i Gaasegaden. Disse Skoler bestyres af en Commission, som for nærværende bestaaer af de Hrr. Admiralerne Wessel Brown og C. Vleugel, Commandeurerne Fabricius og Flensborg, Etatsraad Aagesen, Capitain Mühlenstedt og Provst Holm. Pigeskolerne ere i Klerkegaden og paa Hoppens Længe. J den første er tillige en Classe for den indbyrdes Undervisning. Lærerne have fri Bolig og samme Aggrement som Drengeskolernes Lærere. Desuden er der ved hver Skole 2 Lærerinder i Syning og Spinding. De boe og i Skolelocalet. Børnene faae hvad de fortjene ved Haandarbeidet, det halve efter Exammen, og den halvt vorder oplagt, og dem udbetalt ved deres Confirmation. De bestyres af en Commission, som for nærværende Tid bestaaer af Commandanten i Nyeboder og Præsterne ved Holmens Kirke. Commandanten er tillige Inspectionsofficier, og ved hver Skole er en Sergeant Jnspecteur. Hans Majestæt Kongen besøger hver Aar samtlige Skoler, ligesom Allerhøistsamme og paa sin og Hds. M. Dronningens Fødselsdage, lader paa sin Bekostning anrette et Middagsmaaltid for samtlige Skolebørn, hvilken Naade og er viist dem ved begge Prindsessernes Forlovelse og Formæling. Sognets Fattigskole eier sit eget Huus i Laxegaden, hvorfor den i Almindelighed kaldes Laxegadens Skole. Der er en Skole for Chordrengene, en for andre Drenge af Etaten og Sognet, og 1 for Piger. Lærerne ved Pigeskolen, og begge Lærerinderne boe paa Skolen. Med Børnenes Fortjeneste og Oplag forholdes, som ved Nyeboders Pigeskole. Chor- og Drengeskolen har en Lærer tilfælles, og desuden gives to Gange om Ugen Underviisning i Gymnastik. Hvert Aar faae 8 Drenge og 8 Piger heel Opklædning, og desuden faae 50 af begge Kjøn hvert Aar et Par Skoe. Chorskolens Drenge, som synge i Kirken, faae hvert tredie Aar nye Klæder, og have Halvdelen af hvad der betales for Sang ved Bryllupper og Begravelser. Skolen eier ikke ubetydelige Capitaler – den bestyres af de Hr. Provst Holm og Justitsraad Schack. Chorskolen blev stiftet noget efter Kirken selv.